Projekt „Põhja-Tartumaa ühendomavalitsuse moodustamine“

**Jõgeva piirkonna ühinemisläbirääkimised**

**Kultuuri ja spordi valdkonna töörühma koosolek**

**PROTOKOLL**

8.09.2016

Palamuse rahvamaja

Algus kl 10.00, lõpp 12.30

Osalejad: Pille Tutt (Torma vald), Arne Tegelmann (Palamuse vald), Valdi Reinas (Palamuse vald), Ainar Ojasaar (Jõgeva linn), Helle Kajaste (Jõgeva linn), Marika Prave (Jõgeva vald), Aarne Neimann (Torma vald), Marek Saksing (Jõgeva vald), Katrin Rajamäe (ühinemise koordinaator).

Koosolekut juhatas: Marika Prave

Protokollis: Katrin Rajamäe

**Päevakord:**

1. Sporditegevuse pakkumine ja toetamine
2. MTÜde tegevuse toetamine
3. Traditsiooniliste ürituste jätkamine/toetamine tulevikus
4. Ringitegevus
5. Ühinemislepingu punktide ettepanekud.
6. **Sporditegevuse pakkumine ja toetamine**

Töörühma juht palus omavalitsustel anda väike ülevaade spordivaldkonna töötajatest.

Hetkel on Palamusel 0,5-kohaga sporditöötaja, Jõgeva vallas tegeleb Marika Prave kolme valdkonnaga: haridus, kultuur ja sport. Torma vallas on spordihoone juhataja, Jõgeva linnas hallatav asutus spordikeskus.

Töörühma liikmed märkisid, et JSL Kalju juhatuses oli jutt, et Kuremaa Spordikool peaks tegevust jätkama. Arutati, et suures ühinenud vallas võiks olla eraldi spordijuht valla ametiasutuse struktuuris.

Jõgeva linna esindajad tõid välja, et neil on praegu kõik alad spordiklubide all.

Edasi arutati, kuidas võiks toimida ühinenud vallas sportlaste tunnustamine. Lepiti kokku, et tunnustustamiseks töötatakse välja ühine kord.

Seejärel arutati spordikooliga seotud küsimusi. Jõgeva valla esindaja tõi välja, et praegu on spordikooli all kaks ala – ujumine ja korvpall. Tulevikus võiks olla nii, et Tormas on mingi ala, nt Vaimastveres teine ala jne. Piirkondade vahel võiks perspektiivis ära jagada ka alad, juhul kui on soovi ja lapsi. Torma valla esindaja märkis, et nemad on mõelnud ka Torma Spordikooli loomisest.

Toimus arutelu, kas ja millisel moel Kuremaa spordikooliga jätkata. Lepiti kokku, et perspektiivis peaks olema alade ja tegevuskohtade jaotus paindlik. Juhul kui tekib kuskil piirkonnas väike grupp huvilisi, siis neile võimaldatakse transport treeningrühma, kui aga huvilisi on rohkem, siis tuleb treener kohapeale.

Jõgeva linna esindaja pakkus välja, et seda teemat peaks edasi arutama koos hariduse teemadega. Perspektiivis peab ka rääkima, milline on vahekord kooli ringide ja spordikooli vahel.

Koordinaator tutvustas võimalikke lepingupunkte spordivaldkonnas. Töörühma liikmed täiendasid neid kohapeal.

**Ettepanekud ühinemislepingusse:**

* Soodustatakse spordiharrastustega seotud tegevusi. Kohalik omavalitsus toetab laste ja noorte sporditegevusi.
* Tööd jätkavad Jõgeva Spordikeskus, Torma Spordihoone ja Kuremaa Ujula (tervisespordikeskus) ning kõik spordirajatised ja koolide võimlad.
* Jätkub piirkondlik sporditegevus, toetakse uusi algatusi.
* Ühinenud omavalitsuse struktuuris nähakse ette eraldi spordivaldkonda koordineeriv ametikoht.
* Töötatakse välja ühised spordivaldkonna tunnustamise ja toetamise korrad.
* *Noorte tulemussport koondub perspektiivis Kuremaa Spordikooli alla, mis on eraldi hallatav asutus. Treeningrühmad jagatakse piirkondade vahel vastavalt võimalustele ja vajadustele.*

1. **MTÜde tegevuse toetamine**

Omavalitsused andsid ülevaate hetkel kehtivatest kordadest.

**Palamuse vald:**

|  |  |  |  |
| --- | --- | --- | --- |
| Kas on olemas toetuse jagamise kord? (korra nimetus) | Toetuse jagamise põhimõtted | Toetuse piirmäärad, eelarve maht | Selgitused (vajadusel) |
| Tegevustoetuse andmise tingimused ja kord (vastu võetud 20.06.2013 nr 63) | * Taotlemine kinnitatud avaldusel, * Taotlejal pole maksuvõlga ei riigi ega valla ees; * Taotlus esitada 15. oktoobriks; * Läbi vaatab vallavalitsus; * Võetakse arvesse seotust valla arengukavaga, taotluse seotust munitsipaalomandis oleva varaga, kasu saavate inimeste hulka, eelarve realistlikkust, omafinatseeringu olemasolu ja osatahtsust; * Abikõlblikud pole toitlustuskulud, välja arvatud laste- ja noortelaagrid; * Pärast peab esitama aruande vallavalitsuse kinnitatud vormil. | Piirmäärasid pole, koostatakse pingerida.  2016. aastal oli eelarve mahuks 24 000.- EUR. Pritsimehed said sellest 15 000 eurot. | Kultuuriüritustele on eraldi eelarve – 30 000. Laat tuleb sellele juurde. Eraldi eelarved on ringidel-rahvamajadel. |

Sport saab eraldi rahastust, Palamuse Spordiklubi.

**Torma vald:**

Torma vallas ei ole MTÜ-dele ja ühendustele tegevustoetuse jagamise korda. Avalduse vorm on olemas. Vallavalitsus otsustab.

Torma vallas on rahvamajad MTÜdel tasuta kasutuses. Meil on eelarves ette nähtud rahvamajade ülalpidamiseks 30 000 eurot (3x10 000).

Eelarve koostamise ajal tuleb kodanikuühendustel esitada 1. oktoobriks taotlus sündmustele või tegevustele eelarvelise toetuse saamiseks. Kõigi taotlejate peale oli sel aastal jagamisel 4 000 eurot. Tegevuskulude reale lisanduvad liikmemaksud. Kogukulu sellel kulureal on 4 600 eurot.

Valla eelarvest tasutakse ringijuhtide (nii spordi- kui kultuurivaldkonnas) töötasud kogusummas 12 000 eurot aastas.

Lisaks kaetakse juhendajate sõidukulud ja on võimalik esitada aasta jooksul taotlusi kultuuri üldkulude realt, mille maht 5 000 eurot (kollektiivide transpordikulud, kulud sündmustele). Sel aastal lisandus 1000 eurot Naistetantsupeo kulude katteks. „Pehmete“ projektide omaosaluse katmiseks on positiivsete rahastusotsuste korral võimalik taotleda toetust 3000 euro suuruse eelarverea ulatuses.

Kokku MTÜde toetamise eelarve ca 13 000 (sh valla nn ootamatult tekkinud kultuurisündmused).

Torma Spordihoone on hallatav asutus, eelarve ca 60 000 (koos hariduse osaga). Avalikkusele suunatud sporditegevusele kulub 30 000 eurot hoone ülalpidamiskuludest, spordiüritusteks 2560 eurot, võrk- ja korvpalli edendamiseks 7170 eurot ja laagrite korraldamiseks 11500 eurot (tuleb tuluna tagasi).

Kokku on 2016 aasta eelarvest eraldatud Torma vallal kultuuri ja sporditegevusteks **106 830 eurot**.

**Jõgeva vald:**

Kord on vastu võetud 2014.a - mittetulundustegevuseks toetamise kord. 1. oktoober esitamise tähtaeg, projektide omaosaluse taotlused jooksvalt. Toetus suunatud Jõgeva valla MTÜdele, kõik valdkonnad. Volikogu kultuurikomisjon teeb otsuse ja vallavalitsus kinnitab selle.

Toetuse liigid – tegevustoetus ja ürituste toetus. Lisaks projekti kaasfinantseerimise toetus.

Eelarve jagunemine:

* Spordivaldkond – 18 000, spordiüritused – 6635, EOKile lisa – 4000.
* Kuremaa spordikool – 7000
* Kultuuriüritused – 8000
* Kultuuri jt MTÜde tegevustoetus – 23 000
* EELK Laiuse kogudus – 3000
* SA Kuremaa Turismi- ja Arenduskeskus sihtfinantseering – 32 000 (sisaldab ka majanduskulu), lisaks maarendi tulu.

Ruumid on oma MTÜde tegevuse jaoks tasuta kasutamiseks. Kokku MTÜdele ca 70 000 aastas.

**Jõgeva linn:**

Kultuurivaldkonna tegevustoetus on 11 500, sellest palgatoetus 5300 (läheb kollektiivijuhtidele). Haridus ja noorsootöö on eraldi.

Lisaks sündmustele 7 700 sellel aastal – sh linnapäevad, aastapäeva vastuvõtt.

Olemas MTÜde toetamise kord, taotlused 15. septembriks. Avalduse vorm on olemas. MTÜ Tähetund saab nt tegevustoetuseks ca 300 eurot. Linnavalitsus vaatab läbi ja otsustab. Linn võimaldab tasuta ruume MTÜdele, tingimused on kirjas nt kultuurikeskusel.

Edasi jätkus arutelu, kuidas võiks ühinenud omavalitsuses toimida MTÜde toetamine. Koordinaator tõi välja 6.septembril toimunud Torma ja Palamuse valla MTÜde nõupidamiselt tulnud ettepaneku – MTÜde tegevuse toetamise kord peaks olema ühistel alustel, aluseks tuleks võtta parimad praktikad. Palamuse valla esindaja märkis, et toetamise korras peaks olema nö abikõlbulik ka nt riigimuuseum.

Jõgeva linna esindaja ütles, et neil saavad praegu ka eraisikud taotleda. Töörühma liikmed olid üksmeelel, et selle toetuse saamise võimalus peaks olema kõigil olenemata juriidilisest vormist.

Ettepanek tulevikuks:

Edaspidi peab arutama ka hoonete nö omatulu teenimist.

**Ettepanek ühinemislepingusse:**

* Töötatakse välja ühistel alustel MTÜde tegevuse toetamise kord, aluseks võtta parimad praktikad.

1. **Traditsiooniliste ürituste jätkamine/toetamine tulevikus.**

Töörühma liikmed vaatasid üle traditsiooniliste ürituste nimekirja omavalitsuste lõikes. Töörühma juht tegi ettepaneku, et traditsiooniliste sündmuste nimekirja ei peaks eraldi välja tooma lepingus. Lepiti kokku, et nimekirja lepingu lisasse ei panda, kuid kaardistus jääb käesoleva protokolli üheks lisaks. Omavalitsused saadavad koordinaatorile täiendusi nimekirja.

**Ettepanek ühinemislepingusse:**

* Jätkatakse piirkondlike traditsiooniliste kultuuri- ja spordisündmuste läbiviimist ja toetamist. Aluseks võetakse kultuuri töörühma kaardistus.

1. **Ringitegevus.**

Koordinaator tõi välja 6. septembril toimunud Torma ja Palamuse valla MTÜde nõupidamiselt tulnud ettepanekud ringitegevuse osas. Toimus arutelu, kas ringijuhid peaksid olema täistööajaga või mitte. Jõgeva linna esindaja märkis, et täistööajaga ringijuhid ei pruugi toimida, sest ei pruugi olla reaalne, et nt tantsujuht käib niimoodi ringi. Teised töörühma liikmed olid arvamusel, et see võiks olla hea lahendus, sest tagab ringijuhile palga ja pideva koormuse.

Kuna ringitegevust käsitleb ka hariduse töörühm, siis otsustati teha omalt poolt neile ettepanekud ühinemislepingu punktide osas. Lepiti kokku, et hariduse töörühmas osalevad ka kultuuri töörühma liikmed vastavalt võimalusele.

**Ühinemislepingu ettepanekud hariduse töörühmale:**

* *Huvihariduse ringijuhid peaksid olema aastaringse kuutasuga.*
* Ühinenud vallas võiksid olla rahvakultuuri valdkonnas täistööajaga ringijuhid.
* Rahvakultuuriga seotud ringid on osalejatele tasuta. Teiste huviringide jaoks on ruumid tasuta Valla poolt.

Torma valla esindaja tõi välja, et rahvakultuuri mõiste alla mahuvad koorilaul, rahvatants, rahvamuusika, puhkpill, sümfooniaorkester ja näitemäng.

Ettepanekud edaspidiseks:

* Tuleks koostada 4 omavalitsuse MTÜde andmebaas
* Tuleks kaardistada ka kultuuriasutuste ringid.

1. **Ühinemislepingu punktide ettepanekud.**

Koordinaator tutvustas võimalikke lepingupunkte kultuurivaldkonnas. Töörühma liikmed täiendasid neid kohapeal.

Ühinemislepingu punktide ettepanekud on lisatud protokollile (lisa 2).

**LISA 1**

**Traditsiooniliste sündmuste nimekiri**

**Jõgeva linn:**

|  |  |  |  |
| --- | --- | --- | --- |
| **Sündmuse nimetus** | **Sisu** | **Koht** | **Korraldaja** |
| B. Alveri luulepäevad | Kooliteatrite luulekavad | Jõgeva Kultuurikeskus | MTÜ Tähetund |
| Alo päevad |  | Jõgeva Põhikool ja kultuurikeskus | MTÜ Tähetund |
| Tuulelapsed | Kooliteatrite festival | Jõgeva Kultuurikeskus | MTÜ Tähetund |
| Jõgeva Linnapäevad | Kevadlaat, kontserdid, noorimate linnakodanike vastuvõtt jne. | Jõgeva linn | Jõgeva linnavalitsus ja Kultuurikeskus |
| Jõulurahu kuulutamine kogu Eestile | EELK Peapiiskop kuulutab välja jõulurahu kogu Eestile ja süütab jõulurahu tule linna jõulukuusel. Kontsert | Jõgeva Kultuurikeskuse esine ala ja kultuurikeskus | Jõgeva linn ja kultuurikeskus |
| Talvefestival | Külmalinna temaatika, jõulukuuskede põletamine jne. | Piiri park | Jõgeva linnavalitsus, Jõgeva Kultuurikeskus, MTÜ -43,5 |
| Akordioni-, Lõõtspilli- ja Suupillifestival | Kontserdid, õpitoad | Jõgeva Kultuurikeskus ja Jõgeva Muusikakool | Jõgeva Kultuurikeskus |
| Eesti Naiste Tantsupidu |  | Jõgeva linna staadion | MTÜ Jõgevahe Pere |
| Jõgeva linna jaanituli | Rahvakultuur, meelelahutus, tegevused lastele | Jõgeva Kultuurikeskuse park | Jõgeva Kultuurikeskus |
| Festival „Helisev suveöö“ | Suveõhtu kontserdid suvekuudel | Jõgeva linn | Jõgeva Kultuurikeskus |
| Jõgeva Treff | Mootorratturite kokkutulek | Võiks jääda ühinenud omavalitsusse |  |
| EV aastapäeva kontsert | Temaatiline kontsert kõikidele linnakodanikele | Jõgeva Kultuurikeskus | Jõgeva Kultuurikeskus |
| Kontserdisari „Muusika Eestimaale“ | Koostöö Eesti Kontserdiga | Jõgeva Kultuurikeskus | Jõgeva Kultuurikeskus |
| Uusaasta kontsert | Kontsert, mida toetab linnavalitsus | Jõgeva Kultuurikeskus | Jõgeva Kultuurikeskus |
| Advendiküünalde süütamised ja kontserdid |  | Jõgeva Kultuurikeskus esine ala ja kultuurikeskus | Jõgeva Kultuurikeskus |
| Süvamuusika kontserdite toetus | Toetatakse osaliselt klassikalise muusika kontserte |  | Jõgeva Kultuurikeskus |

**Torma vald:**

|  |  |  |
| --- | --- | --- |
| Ürituse nimetus | Sisu (tegevused ja koht) | Korraldaja |
| Jakobsoni Kõnevõistlus | Torma Rahvamaja;  kõnevõistlus | Vald, põhikool |
| Jakobsoni Talupäev | Vaiatu Rahvamaja, õueala;  laat, kultuuriprogramm, õpitoad | Vaiatu Külaselts |
| Sadala Külateatrite Päevad   * augusti lõpus kolmel päeval | Sadala Rahvamaja, õueala;  õpitoad, ühisetenduse õppimine, kohtumine teatripersooniga, etendused | Sadala Külade Selts |
| Võtikvere Raamatupäev -augusti esimene laupäev | Võtikvere park raamatute müük, kohtumine kirjanikega, kultuuriprogramm | Võtikvere Külaselts |
| Laste laulupäev | Sadala Rahvamaja;  valla laululaste päev koos muusikutega, õpituba, kontsert | Sadala Külade Selts |
| Tantsupäev -aprill | Sadala Rahvamaja;  valla tantsurühmade, kapelli ja külaliskollektiivide tantsude päev,   tantsude õppimine, ühine peoõhtu rahvamuusikaga | Sadala Külade Selts |
| Sadala Rammumees -juuni | Sadala Rahvamaja õueala, sportlikud võistlused | Sadala Külade Selts |
| Ürituste sari Sadala oma juurtega | Sadala Rahvamaja, õueala; Sadala ajaloolised hetked, tagasivaade olnule, õpitoad, kultuuriprogramm | Sadala Külade Selts |
| Elukestva õppe õpitubade sari -september- november | Sadala Rahvamaja;  erinevate õpitubade korraldamine, uute oskuste omandamine, TÕN /täiskasvanud õppija nädala/ sündmuste raames | Sadala Külade Selts |
| A.Raudkatsi mälestusõhtu | Torma Rahvamaja;  A.Raudkatsi tantsude tantsimine, külaliskollektiivide esinemine, ühine pidu | Torma naisrahvatantsurühm |
| Jõulula laat | Laat, õpitoad | Vaiatu Külaselts |
|  |  |  |

Spordivõistlused:

1. Valla Volle (valla külade, alevike võistkonnad)

2. Torma valla talispordipäev

3. Vilma Mõtte mälestusturniir võrkpallis

4. Torma valla laste kevadjooks (kõik lapsed vanuses 3-15a.)

5. Kevadturniir korvpallis

6. Sügisturniir võrkpallis 3+3